**מחוז (אובלסט) בלגואבגרד** (בבולגרית: **Oбласт Благоевград**) הוא אחד מ-28 מחוזות בולגריה, מצוי בדרום מערבה של המדינה, גובל ביוון ומקדוניה הצפונית ועיר הבירה שלו היא העיר בלגואבגרד. אוכלוסיית המחוז מהווה 4.3 אחוזים מכלל אוכלוסיית המדינה ושטחו 5.8 אחוזים משטח בולגריה. בשטח המחוז מצויות 14 רשויות מקומיות והפארק הלאומי פירין שהוגדר אתר מורשת עולמית.

היסטוריה
--------

ראשית ההתיישבות אנושית במחוז מתוארכת לתקופת האבן החדשה. התיישבות מאורגנת מתוארכת לתקופת הברונזה המאוחרת, עידן הממלכה התראקית. בהמשך במאה ה-1 נכבש האזור על ידי האימפריה הרומית ונבנו בו מספר נקודות מסחר מבוצרות ומצודות דרכים. האזור עבר לשליטת האימפריה הביזנטית ובמאה ה-8 עבר לידי האימפריה הבולגרית הראשונה. בשטח המחוז נערך קרב בלאסיצה בו הובסו חיילי האימפריה הראשונה על ידי צבאות הביזנטים ולאחריו הגיעה האימפריה לסוף דרכה. לאחר תקופה קצרה של שלטון ביזנטי נשלט שטח המחוז בידי האימפריה הבולגרית השנייה ובסוף המאה ה-14 עבר לידי האימפריה העות'מאנית.

לאחר המלחמה העות'מאנית-רוסית (1877–1878), נותר שטח המחוז בידיים עות'מאניות, בחלקו תחת המחוז האוטונומי רומליה המזרחית וחלקו באזור הרי פירין ומקדוניה בשליטתה המלאה של האימפריה. לאחר מלחמת הבלקן הראשונה נכבש שטח המחוז בידי צבא ממלכת בולגריה ולמרות תבוסת הבולגרים במלחמת הבלקן השנייה נותר בחזקתם.

גאוגרפיה
--------

המחוז מאופיין בתוואי הררי וכולל חלק מרכז הרי רילה, הרודופי, הרי פירין והרי בלאסיצה. תוואי שני נהרות מרכזיים עובר בשטח המחוז, נהר סטרומה ומסטה. ברוב מחוז שורר אקלים ממוזג, כאשר באזורים הדרומיים ישנה השפעה ממתנת, המעניקה למזג האוויר מאפייני אקלים ים תיכוני. מבחינת מחצבים, המחוז עשיר במרבצי פחם, שיש וגרניט. 52 אחוזים משטחי המחוז מיוערים.

דמוגרפיה
--------

אוכלוסיית המחוז נמצאת במגמת קיטון (תמותה לעומת ילודה), בשיעור מתון של 0.26 אחוזים לשנה, נתון הנמוך מהשיעור הכללי באוכלוסיית המדינה. המחוז ממוקם במקום השלישי מבחינת רמת החיים מבין מחוזות בולגריה. 79.5 אחוזים מהאוכלוסייה הם בולגרים, 9.4 אחוזים טורקים ו 4.2 אחוזים הם בני רומה. האוכלוסייה העירונית מהווה 56. אחוזים מאוכלוסיית המחוז. קרוב ל-100 אחוזים מהאוכלוסייה מעל גיל 15, היא אוריינית. 79 אחוזים מתושבי המחוז הם נוצרים אורתודוקסים, ו-18.8 אחוזים הם מוסלמים סונים.

כלכלה
-----

במחוז קיימת תעשיית מזון וטבק הפרוסה על פני מספר מפעלים קטנים ואזוריים. כמו כן ישנם מפעל טקסטיל, חברות המתמחות בכריתת עצים ומפעלי רהיטים. עוד ישנם מפעלים למיכון חקלאי וחומרי בניין. שיעור האבטלה עומד על 10 אחוזים. 39.7 אחוזים מהמועסקים עוסקים בתעשיית עיבוד מזון וחומרי גלם, 13.3 אחוזים בחינוך, 7.9 אחוזים בבריאות, ו7.4 אחוזים במסחר. 55 מיליוני דולר ארצות הברית, המהווים 1.4 אחוזים מכלל ההשקעות הזרות בבולגריה, מושקים במחוז בלגואבגרד. בשטח המחוז עובר עורק מספר 4, שהוא אחד מנתיבי התעבורה הפאן-אירופיים, אשר מוצאו בגרמניה ויעדו הסופי היא העיר איסטנבול שבטורקיה. כמו כן קיים כביש מהיר ומסילת רכבת לבירה סופיה.

גלריית תמונות
-------------

|  |
| --- |
| * כנסיית השילוש הקדוש בעיירה בנסקוכנסיית השילוש הקדוש בעיירה בנסקו
* מנזר רוז'ןמנזר רוז'ן
* פירמידות החול המפורסמות בעיירה מלניקפירמידות החול המפורסמות בעיירה מלניק
* אתר הסקי בעיירה בנסקואתר הסקי בעיירה בנסקו
* הרי פירין כפי שנשקפים מאגם וירןהרי פירין כפי שנשקפים מאגם וירן
* פסגת הר סמודיבסקי 2,730 מטר, אשר ברכס הרי פיריןפסגת הר סמודיבסקי 2,730 מטר, אשר ברכס הרי פירין
* אגם טבנו ואסילאשקואגם טבנו ואסילאשקו
* האנדרטה בפטריץ' לזכר הנופלים במלחמת העולם הראשונההאנדרטה בפטריץ' לזכר הנופלים במלחמת העולם הראשונה
 |

קישורים חיצוניים
----------------

ויקישיתוף מדיה וקבצים בנושא **מחוז בלגואבגרד** בוויקישיתוף
* 

* אתר האינטרנט הרשמי של בלגואבגרד

הערות שוליים
------------

1. ↑  "אוכלוסיית מחוז בלגואבגרד", באתר מחוז בלגואבגרד (באנגלית).

| דגל בולגריהדגל בולגריה **מחוזות בולגריה** |
| --- |
| 

|  |  |
| --- | --- |
| בלגואבגרד • בורגס • דובריץ' • גברובו • חאסקובו • קרדז'אלי • קיוסטנדיל • לובץ' • מונטנה • פאזארדז'יק • פרניק • פלבן • פלובדיב • ראזגרד • רוסה • שומן • סיליסטרה • סליבן • סמוליאן • סופיה • העיר סופיה • סטארה זאגורה • טרגובישטה • וארנה • וליקו טרנובו • וידין • וראצה • ימבול |  |

 |

|  **רשויות מקומיות וערי מחוז בלגואבגרד שבבולגריה** |
| --- |
| 

|  |  |
| --- | --- |
| בנסקו • בליצה • בלגואבגרד • גארמן • גוצה דלצ'ב • חדז'ידימובו • קרסנה • פטריץ' • רזלוג • סנדנסקי • סטובצ'ה • סימיטלי • סטרומיאני • יקורודה | מחוז בלגואבגרד |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007477791705171
* LCCN: n00140139
* MusicBrainz: 40c6982e-671b-4e6e-b17d-5acd5511167e
* NKC: ge114884
* WorldCat (עם LCCN): n00-140139

 |